Lyhyesti sanottuna päätin tappaa itseni.
Itsemurhassa on se huono puoli, että tarinaa ei voi kertoa lyhyesti.
Ihmiset ovat kiinnostuneita juuri pitkästä tarinasta.
Etenkin, jos sattuu olemaan minä. Minä valitettavasti olin minä.
Olen vielä tänäkin päivänä.
Suokaa anteeksi, jos jo tiesitte tämän. Minä olen Martin Sharp.
Minulla oli kaikkea. Yksi vaimo, kaksi lasta -
kolme koiraa ja neljä yleisöpalkintoa.
Viidesti viikossa esiinnyin Britannian suosituimmassa aamuohjelmassa.
Minulle jopa tarjottiin maanantaiaamuja vapaiksi.
Kaikki meni hyvin. Olin selvinnyt keski-iästä, ja minulla oli rahaa.
Sitten tapasin Susie Jenkinsin miesten kosteusvoiteen julkistajaisissa.
Puolustuksekseni voin vain sanoa, että hän näytti 25-vuotiaalta.
Mutta hän ei ollut.
Aikajärjestyksessä: Mediakohu, lyhyt vankilatuomio.
Avioero, häpeä ja kaiken tuhoutuminen.
Ovi sulkeutuu.
Uudenvuodenaaton pitäisi olla hengähdystauko, välimerkki.
Minä olin päässytpisteeseen asti.
Miksi en haluaisi heittäytyä alas korkean rakennuksen katolta?
Anteeksi. Anteeksi.
Hei. En oikein tiedä, miten sanoisin tämän.
Meneekö sinulla kauan? - Mitä?
En tiennyt, pitäisikö minun odottaa vuoroani.
En ollut ajatellut tuota estettä. Saanko lainata tikkaita?
Minäpä odotan. - Aiotko vain katsoa siinä?
En. Kuvittelisin, että haluat tehdä sen yksin.
Kuvittelet ihan oikein. - Menen tuonne.
Hyvä on.
Huikkaan sinulle matkalla alas. - Hyvä on.
En pysty tähän. Ehkä sinun pitäisi hypätä ensin.
Haluan olla täysin yksin.
Ymmärrän. Saat 20 minuuttia aikaa. Sitten haluan paikkani takaisin.
Hyvä on. - No niin.
Maureen.
Martin.
Oletko sinä se... Tunnistan kasvosi.
Tunnistatko? - Olitko naimisissa jonkun popparin kanssa?
En. - Oletko ollut telkkarissa?
Ehkä tämä ei ole paras hetki keskustella tästä.
Pois tieltä, kusipäät! - Pysähdy!
Maureen, auta! - Keitä te olette?
Mitä minun pitäisi tehdä? - Sinä oikein nautit tästä.
Senkin perverssi!
Jestas, sinähän olet Martin Sharp. Olet virallisesti perverssi.
Niin tietysti! Martinin ja Pennyn aamuohjelma!
Antakaa minun...
Hei.
Tilasitteko te pizzan?
Esittäydytäänkö?
Minä olen Jess. Kaikki sanovat minua Jessiksi.
Minä olen Maureen.
Minä olen J.J. - Minä olen...
Martin Sharp. Onpa mukavaa, että itsemurhaseurueessamme on julkkis.
Tämä tuntuu väärältä. - Hypätään. Yksi, kaksi, kolme!
Se ei olisi haitannut, jos se olisi ollut avunhuuto.
Kukaan ei raahaa tikkaita 15:tä kerrosta kylmänä uudenvuodenaattona -
ellei hän ei ole tosissaan. - Oli hauska tavata.
Se oli jälleen yksi fiasko, taas yksi munaus.
Luulin päätyväni autoni päälle enkä sen sisälle.
Tiesin varmasti, etten enää ikinä tapaa niitä sopeutumattomia sekopäitä.
En tiennyt, mitä he siellä tekivät, enkä halunnutkaan tietää.
Se ei kiinnostanut minua pätkääkään.
Helvetti soikoon.
Kadunko sitä, että otin hänet kyytiin? Se on pitkä tarina.
Tuletko kyytiin? - En. Bussi tulee vartin päästä.
Tule kyytiin, Maureen.
Pidin televisio-ohjelmastasi.
Mitä sinä teet? - On turhan varhaista kokoontua muistelemaan.
Tule kyytiin. Viemme sinut kotiin.
Onpa tämä... riemukasta.
Jokainen selittäköön yhdellä sanalla, miksi he olivat katolla.
Esimerkiksi Martin voisi sanoa "pahamaineisuus".
Maureen voisi sanoa "yksinäisyys". - En ole yksinäinen.
Sano tuo kissoillesi. - Ei minulla ole kissoja.
Olin siellä, koska minulla on avuton olo.
"Avuton" on hyvä adjektiivi. - Emmekö sovi lokeroihisi?
Sinä sovit lokeroosi mainiosti. Oliko vankilassa hauskaa?
Luulet, että sinulla on vastaus kaikkeen.
Luulen, että olet kurja kusipää.
Olen todellakin kurja kusipää. Enkö ole kätkenyt sitä hyvin?
Pizzapoika. Miksi pizzapoika haluaa kuolla?
Mikä sinun syysi on? - Minun syyni on rakkaus.
Mulkku Chas hylkäsi minut. Olen hyljätty nainen.
Syöpä.
Olin katolla, koska minulla on syöpä.
Syöpääni ei voida leikata. - Sieltä se voittaja löytyi!
Mahtavaa. Onko se nolo syöpä?
Aivosyöpä. CCR.
Olen pahoillani. - Niin. Paksusuoli olisi ollut parempi.
Perillä ollaan.
Asutko sinä tässä? - En.
Chas on luultavasti täällä, ja haluan sanoa hänelle pari juttua.
Onnea uuteen yritykseen. Nähdään tuonpuoleisessa.
Hän on mahdottoman onneton, vai mitä? - Olisihan tämä pitänyt arvata.
Lontoon suosituin itsemurhapaikka suosituimpana itsemurhailtana.
Olisi pitänyt arvata, etten ole yksin. - Miksi minulla olisi kissoja?
Jess kiroilee liikaa, mutta...
Kakaise ulos. - Ajattelin vain...
Kannattaako hänen olla yksin?
Mene sinä tuonne, niin menen tuonne. - En pysty tähän.
Mitä muuta tässä voi tehdä? Maureen, tutki sinä vessat.
Tutki vessat! Alahan mennä.
Etsin Jess-nimistä tyttöä. Jess.
Etsin Jess-nimistä tyttöä.
Hei, etsin...
Hei. - Minä etsin...
Etsin yhtä tyttöä, Jessiä.
Loistavaa. Kerrassaan mainiota.
Hei.
Piileksitkö sinäkin? - Joo.
Otin pillereitä. Kaikki on ihan hyvin.
Mitä sinä piileskelet? - Ihmisiä.
Ihmiskuntaa, elämää. Entä sinä? - Kahjoa, joka yrittää tappaa minut.
Sinulla on parempi syy. Missä se kahjo on?
Hän on kaikkialla. - Onko hän kuin jumala?
Toivoin, että otin vain huonon pillerin.
Hänen ei pitäisi olla täällä, mutta taisin nähdä hänet.
Olen nähnyt sinut aamutelkkarissa. Ehkä tämä pilleri onkin ihan hyvä.
Olet Chas, vai mitä? Olen täällä sen kahjon kanssa.
Chas! Chas, odota! Kuuntele.
Etsitään häntä yhdessä. Miten pahasti tässä muka voi käydä?
Hän yritti kahdesti tappaa minut ja pidätytti minut.
Sain porttikiellon kolmeen pubiin, kahdelle klubille ja leffateatteriin.
Anna minun lähteä vaivihkaa. En ole tehnyt mitään väärää.
Menit sänkyyn hänen kanssaan! Vai et muka ole tehnyt mitään väärää?
Missä Jess on? Meidän pitää löytää hänet. Puhu hänelle.
Hän ei puhu. Hän jahtaa minua leipäveitsi kourassa.
Hän aikoi tänään riistää henkensä sen takia, mitä teit hänelle. - Älä.
Tapasimme hänet katolla, kun hän oli valmiina... - Hei!
Jessille on tapahtunut jotain. Tulkaa.
Miten hän voi? - Tiedätkö, mitä hän otti?
Huumeita ja alkoholia kai. - Oletteko potilaan isä tai läheinen?
Minun pitää tietää hänen nimensä. - Hän on Jess.
Tarvitsen koko nimen. - Tutustuimme tänä iltana.
Teidän pitää odottaa täällä. - Hänellä ei ole henkilöpapereita.
Hän ei kai halunnut, että tunnistus on helppoa.
Hän pitää siitä, että asiat ovat vaikeita.
En tykkää sairaaloista. Täällä on kyllä hyvää kamaa.
Oletko myöhässä jostain? - Minun pitää laittaa Mattylle aamupalaa.
Mattylleko? - Pojalleni.
Onko sinulla poika? - On.
Hänen aamupalansa on aika monimutkainen.
Jos en kuole tänä yönä, on tärkeää -
että hän ei saa tietää tapahtuneesta mitään.
Sieltä hän tulee.
Voi veljet.
No niin. Haluan tehdä pari asiaa selväksi.
Kaapuni on selästä avoin. Vaatteeni varastettiin.
Käännyn ympäri, niin voitte katsoa persettäni.
Se ei ole paras puoleni, mutta huomaatte sen kyllä, kun tutustumme.
Sitten toinen juttu. En ottanut yliannosta.
Se oli tapaturma. Otin aika paljon pillereitä.
Sitten otin lisää, mutta pidin vain hauskaa.
En tappaisi itseäni pillereillä.
Tekisin jotain tosi coolia niin kuin hyppäisin kerrostalon katolta.
Olimme huolissamme. - Oliko tuo kolmas vain neljäs asia?
Halusin vain kiittää teitä siitä, että välitätte.
Arvostan sitä todella.
Hän oli huolissaan. Minä ihmettelin, miksi olemme vielä täällä.
Ja viides asia... tai ehkä kuudes. Voi helvetti.
Tuntuuko minusta vain, vai onko täällä helvetin kylmä?
Täällä on tosi kylmä. - Tulehan tänne.
Tule sisälle. Tulehan nyt. - Hyvä on.
Kiitos.
Mikä on seuraava päivä uudenvuoden jälkeen, kun kaikki tappavat itsensä?
Ystävänpäivä. - Siihen on kuusi viikkoa.
Tehdään näin. Kukaan ei tapa itseään ennen ystävänpäivää.
Miksi emme tappaisi itseämme milloin ja miten haluamme?
Mitä vaihtoehtoja meillä on? Laukkaamme kilpaa kohti loppua.
Tarkistan joka viikko muistokirjoituksista -
onko Martin Sharp kuollut.
Ei millään pahalla, mutta teidän kuolemastanne ei kerrota lehdissä.
Suostukaa nyt. Kuusi viikkoa. - Tuo ei ole ihan naurettava ajatus.
Hyvä! Onko kellään kynää? Saanko paperiakin?
Paperia... - Hienoa, kiitos.
"Allekirjoittaneet lupaavat täten -
olla tappamatta itseään ennen ystävänpäivää."
Maureen, pane allekirjoituksesi minne haluat.
Pizzapoika.
Mutta tämä on... - Kuolet joka tapauksessa.
Martin Sharp. Hengenpelastaja.
Teräsmies.
Kuusi viikkoa. Työnnämme sinut alas katolta, jos se nyt jotain merkitsee.
Se on pieni ystävänpäivän yllätys. - Kadumme tätä varmasti.
Hei, katsokaa.
Nyt on sitten uusi vuosi.
Maureen, yksi helvetin kysymys.
Kirjoitimmeko sopimuksemme itsemurhaviestisi takapuolelle?
Kyllä se niin on.
Äiti kertoi usein, mitä vastasin, kun minulta kysyttiin, miksi rupean isona.
Sanoin aina, että minusta tulee näkymätön.
En tiedä, miksi, mutta se jäi mieleeni.
Tajusin vasta myöhemmin, että on teknisesti mahdollista olla näkymätön.
Luin siitä kirjasta, jonka sisko varasti kirjastosta ja minä siskolta.
Seurasin häntä rikoksen tielle.
Hän oli parempi kuin minä. Hän säteili viattomuutta -
ja minä uhkun nykyäänkin syyllisyyttä.
On helppoa olla näkymätön. Valoa pitää vain taittaa tietyllä tavalla.
No, huh huh! Yritätkö tapattaa itsesi?
En ole vielä onnistunut, mutta homma on työn alla.
En seurannut vain J.J:tä, vaan heitä kaikkia.
En vaaninut. Peuraa vaanitaan, koska se halutaan tappaa.
Se pannaan seinälle ja sitten kehutaan omia ampumataitoja.
En halunnut tappaa ketään enkä etenkään panna ketään seinälle.
En omista haulikkoakaan, vaikka haluaisin sellaisen.
Halusin vain tarkistaa näkymättömänä, että he pysyvät sopimuksessa.
Se ei ole vaanimista. Se on tuskin edes vakoilua.
Nyt tiedän, miksi soitat.
Vaaleanpunaiset flamingot lentävät tiistaina pohjoiseen.
Hei. - Tämä on hyvä vakoilupaikka ja todella huomaamaton.
Kuulehan. Tässä tilanteessa olen kutsunut...
Onko tämä "tilanne"? - Miksi sinä sitä sanoisit?
En tiedä.
Teit, mitä teit. - Niin, yritin tappaa itseni.
Älä pane sanoja suuhuni. Tämä on muutenkin tarpeeksi vaikeaa. - Onko?
Miksemme voi puhua kotona? - Siellä on lehdistöä. Suojelen sinua.
Oletkin aina suojellut minua mahdottoman hyvin.
Mitä sinä täällä teet? - Minut kutsuttiin.
Onpa yllätys! Poliitikon tytär. - Soitin hänen agentilleen.
Soititko hänen agentilleen? - Hän ilahtui, kun joku viimein soitti.
Kerroitko sinä lehdistölle? - En!
Olen yrittänyt miettiä, kuka se oli. - J.J?
Hän on liian ujo, ja Maureen se ei ollut.
Se oli se saatanan Chas! Chas myi meidät.
Entinen vaimoni soitti. Hän kysyi, mitä hänen pitäisi kertoa lapsille.
Tapan Chasin. - Olen kuulemma ainoa, jota lehdistö kuvailee ihan oikein.
Jos minun sanotaan maanneen 15-vuotiaan kanssa, se on totta.
Jos minun väitetään harkinneen itsemurhaa, olen harkinnut sitä.
Luin sinusta ja siitä tytöstä.
Ette kai te kaksi ole... - Ai, olemmeko maanneet yhdessä?
Olen sentään täysi-ikäinen. - Ystävyytemme on liian arvokas.
Aiotko jatkaa suhdettasi Jessin kanssa?
Tietenkin. Olemme samaa jengiä. - Emme ole jengi.
Allekirjoitit sopimuksen. - Kuinka voisin unohtaa?
Jess ja minä olemme nyt elinikäisiä ystäviä.
Minun ei varmasti tarvitse kertoa mediaan hyvin perehtyneelle ihmiselle -
että tästä voi tulla mediamylläkkä.
Tämä on mediamylläkkä. Jätän teidät puimaan sitä.
Kutsu hänet perheterapiaamme. Maksa hänelle, niin hän voi olla sinä.
Martin ei halua rahojani.
Ethän halua? - Onko kukaan sanonut, että olet aikamoinen ääliö?
Olen poliitikko. Muuta en kuulekaan.
No niin. Onnea matkaan. - Jep.
Tämä on Crichtonin perheen toinen tragedia.
Vanhempi tytär Jennifer katosi kaksi vuotta sitten.
Häntä ei koskaan löydetty. On pakko miettiä -
miten varjohallituksen opetusministeri Chris Crichton selviää tästä.
Niin sitä pitää, pojat.
Tragedia. Tuntuu kaikki pahalta, ja jatkaminen on mahdotonta.
Aamu itkee, etkä syytä voi tietää. Sitä on vaikeaa kestää.
Kukaan ei sinua rakasta ja poljet paikallas.
Tragedia... - Jess.
Saanko tulla sisään?
Minne sinä nyt olet mennyt?
Jess.
Hei.
Tämä on poikani Matty.
En voi muuta sanoa kuin vau. Olen ihan äimänä.
Jess. - Mitä se "vau" tarkoittaa?
Vau, tätä siis olet piilotellut. - Nyt riittää.
Anteeksi.
En jättänyt häntä sinä iltana. - Kukaan ei syytä sinua mistään.
Sosiaalihuollon on pakko maksaa kunnon hoito.
Sen tarjoaman hoidon taso on parempi.
En piilottele häntä. En ole koskaan piilotellut.
Voimmeko palata itse asiaan?
Meidän pitää yrittää keksiä, miten meidät jätetään rauhaan.
Kännykkääni tuli kolme puhelua. Mistä he saivat numeroni?
Miten Chas edes muisti sinut? - Onko Chas tämän takana?
Olet aika söpö, mutta unohdut heti.
Eivät he jätä meitä rauhaan.
He selvittävät, missä asumme. - Tulevatko he tänne?
Olen tässä miettinyt. Entä, jos käännetään peli meidän eduksemme?
Tehdään tästä meidän tarinamme. Voimme saada siitä rahaakin.
Rahaako? - Se auttaisi Mattya, vai mitä?
J.J. Pääsisi pizzan teosta. Työtön juontajakin on rahan tarpeessa.
Matty ei saa joutua lehtiin. - Sitä ei voi estää.
Tällä tavalla emme häviä ihan kaikkea.
Jos kerromme oman tarinamme... - Minkä tarinan?
Menimme katolle ja tulimme pois? - Kustannuksellamme on myyty lehtiä.
Eikö ole aika päästä siitä osille? - Minä...
Hyvä on sitten. - Hienoa. Niin.
Jos se on sinusta OK, niin olen mukana.
Minä pärjään taloudellisesti. Pöllin isältä rahaa.
Mutta voisimme tehdä tarinasta hauskan.
Minäpä kerron teille tarinan. - Olimme siellä katolla.
Olimme valmiina hyppäämään, mutta tunsimme jonkin läsnäolon.
Kuvailisin sitä... valoksi.
Se oli eteerinen hehku. - Se oli enkeli.
Luonamme kävi enkeli. Se näytti Matt Damonilta.
Matt Damon...
Hitto soikoon, kannatan tuota. Hän näytti Matt Damonilta.
Kuka Matt Damon on? - Se ei ollut fyysinen enkeli.
Se oli enemmänkin... Mitä muuta Jess sanoi?
Se oli alasti ja toi sanan: "Teidän ei pidä tänään kuoleman."
Se oli alaston enkeli Matt Damon. - Ei kirjoiteta tätä muistiin.
Saanko puhua päätoimittajan kanssa? - Näyttelijäkö?
Missä elokuvissa hän on ollut? - Et kai julkaise tätä?
Niin se meni.
Minulle tapahtui tänään jotain kiintoisaa. - Niinkö?
Minäpä arvaan. Toinen tyttäresi nöyryytti sinua lehtien sivuilla.
Ei. Olin jäsenten baarissa...
Joku sanoi: "Chris, oliko se sinun tyttäresi, joka oli lehdissä?"
Minulle on naurettu jo pitkään, mutta oli mukavampaa -
kun he eivät nauraneet sinulle.
Enkeli. Sanoit heille nähneesi enkelin.
Näyttikö enkeli Jenniferiltä? Aioitko sanoa niin?
En.
Ei. En sanonut, että se näytti Jenniferiltä.
Sanoin, että enkeli näytti Matt Damonilta.
Zoomatkaa kakkoskameralla. Penny, lähetys alkaa. Kolme, kaksi, yksi.
Meitä monia on kiehtonut Topper Housen nelikon tarina -
ja enkeli, joka kävi heidän luonaan. He ovat tänään vierainamme.
Yksi heistä ei esittelyjä kaipaa: Entinen juontajaparini Martin Sharp.
On kunnia istua taas tällä sohvalla.
Haluan tässä oikaista muutaman enkeliä koskevan väärinkäsityksen.
Ehdimme tehdä sen kyllä, mutta olisi tyhmää olla aloittamatta haastattelua -
kertaamalla hiukan kuluneen vuoden tapahtumia.
Pallottelen parhaillaan erilaisia työtarjouksia -
ja keskityn isänä oloon.
Ennen sitä olin vankilassa.
Haluaisin puhua siitä, mitä meidän väitettiin nähneen katolla.
Sinähän olit vankilassa -
koska olit ollut sopimattomassa suhteessa alaikäisen tytön kanssa.
Näin on. - Menetit seksuaalirikoksen takia työsi, kotisi ja perheesi.
Se ajoi sinut lopulta harkitsemaan itsemurhaa.
Pitää paikkansa, Penny. - Silloin hän tapasi teidät ihanat ihmiset.
Niin, me tapasimme katolla.
Näitte siellä Matt Damonin näköisen enkelin. Kertokaa lisää.
Se ei ollut enkeli, vaan pikemminkin valo. Emme sopineet enkelistä.
No niin, Jess. - Puhu ensin muiden kanssa.
Sinut tunnetaan varjohallituksen Chris Crichtonin tyttärenä.
Sinun kannattaa jututtaa J.J:tä. Hän on tosi kiinnostava. - On varmasti.
Olette varmasti kaikki kiehtovia. Sympatia kohdistuu etenkin sinuun -
koska sisaresi Jennifer katosi traagisesti.
Puhu Maureenin kanssa. Hänen poikansa asuu häkissä.
Keskitytään nyt sinuun. Kaikki on hyvin.
Olitteko te läheisiä? - Penny.
Kysy jotain joltakulta muulta. - Hän yrittää yhä olla juontajana.
Kerro toki. Sekö sinut ajoi katolle?
Jenniferin katoaminen oli varmasti todella tuskallista.
Huomaan, että olet tolaltasi. Olit varmasti todella yksinäinen.
Haastattele Maureenia, ämmä. - Pahoittelemme. Kuten näette...
Käskin sinun kuunnella minua, saatana. - Jess, tule takaisin.
Se olet sinä. - Tulin vain katsomaan, oletko kunnossa.
Olen. Voin paremmin kuin ikinä.
Niinkö?
Aiotko seurata minua? - Tiedätkö, minne olet menossa?
Tiedän. Menen sinne, minne aina. - Vai niin.
Kävele vieressäni äläkä takanani. Perse ei ole paras puoleni.
Niinhän sinä sanoit.
Hän pysäköi tähän. - Minkä?
Äidin auton. Olisin saanut sen Jenniferin lähdettyä yliopistoon.
Auto löydettiin, mutta Jenniferiä ei.
Hän vain katosi.
Ehkä hän oppi olemaan näkymätön.
Se on varmaan rankkaa.
Isä järjesti maanlaajuiset etsinnät ja uppoutui siihen.
Äiti luopui toivosta heti alussa.
Mutta minulla ei ainakaan ole syöpää.
Eihän sinulla ole syöpää? - Mitä?
Näen sen. - Näytän terveeltä lääkkeiden takia.
Et koskaan ota pillereitä. - Käytän vähän lääkkeitä.
Olen ammattivalehtelija. Sinä et ole edes kovin pätevä.
Se vain tuli suustani enkä voinut enää perua sitä.
Aioitko hypätä vai toitko pizzan ja olit liian kohtelias...
Ei, aioin kyllä hypätä. - Miksi?
Se on yksinkertainen kysymys.
Olet pedofiili ihan niin kuin Martin.
Johan on sattuma! Neljä itsemurhakandidaattia, yksi katto -
ja kaksi pedofiilia. Sehän on oikein pedofiilien kokous.
Minun ei olisi pitänyt valehdella -
mutta tuntui helpommalta puhua syövästä.
Olet outo tyyppi.
Minä olen oudompi. Notkun paikassa, jossa siskoni katosi.
Katso. Tervapääskyjä.
Tervapääskyissä on hienoa se, että ne pesivät lennossa.
Ne syntyvät ja niitä syötetään, ja kun ne lähtevät pesästä -
ne laskeutuvat vasta kahden vuoden päästä tekemään pääskyvauvoja.
Voi että.
Olet lintubongari. Halusit tappaa itsesi siksi.
Nyt ymmärrän. - Niinkö? Hyvä.
Yksi norsu. Kaksi norsua.
Kolme norsua, neljä norsua.
Yksi norsu, kaksi norsua, kolme norsua...
Ensimmäisen bändini nimi oli Gepetto.
Olimme grungebändi, kun grunge oli unohdettu ajat sitten.
Ajoitus ei ole koskaan kuulunut vahvuuksiini.
Olimme kolmansia Idahon bändikisassa. Pääsimme lehteen.
Minut tunnistettiin ostarissa. Minulle se oli kuuluisuutta.
Mutta kun olen kuuluisa siitä, että olin nelikon mukana katolla...
Teetkö taas itsemurhan? - Hei, Gladys.
Täällä on vieläkin lehdistöä. - Niin.
Emme kuolleet, vaan olimme olleet kolme viikkoa lehtien etusivuilla -
ja saaneet monet uskomaan enkeleihin. Tai Jess oli saanut.
Meistä oli jopa esitetty kysymyksiä parlamentissa.
Sen tarkoitus oli ehkä vain nolata Jessin isä.
Martin ehdotti matkaa. Hän sanoi, että olisimme kuin Butch ja Sundance.
Jess muistutti Martinille, että heille ei käynyt kovin hyvin.
Tuntui fiksulta lähteä matkalle ja toivoa, että palatessamme -
meidät olisi unohdettu ja maailma olisi mukavampi paikka.
Olisinpa pitänyt elämää kuolemaa parempana vaihtoehtona.
Mutta en pitänyt, eikä toivominen sitä muuttanut.
Gepetton biisissä laulettiin: "Tuskasta selviän, mutta toivo tappaa."
Olimme aika syvällisiä.
Viisi puntaa vetoa, että joku lyö jotakuta ennen loman loppua.
Tai potkaisee tai läimäyttää. Joku käyttää fyysistä väkivaltaa.
Tästä tulee täysi katastrofi. - Toivottavasti.
Kuka hoitaa Mattya? - Ei kukaan. Maureen jätti ruokaa jääkaappiin.
Ja kosteuspyyhkeitä sängyn viereen. - Tauko tekee teille molemmille hyvää.
Tohtori Stephens ottaa hänet viikoksi tarkkailuun. - Maihinnousukortti.
Maihinnousukortissa on lennon tiedot. Saitte sen lähtöselvityksessä.
Tämäkö? - Ja passinne.
Ole hyvä.
Paljon kiitoksia. Maureen.
Ette saa mennä takaisin. - Pysähdy. Tämä on pelkkä matka.
Olemme matkalla, kunnes mediakohu laantuu.
Tämä on liikaa. En tunne teitä enkä pidä matkustamisesta.
En ole ennen ollut lentokoneessa. - Etkö ole koskaan lentänyt?
Ole hiljaa. Maureen.
Minulla on tabletteja lentopelkoon. - En minä pelkää lentämistä.
En halunnut lehtiin enkä televisioon enkä halua olla täällä.
Haluan vain palata entiseen elämääni.
Elämäsi ei ollut kovin kummoinen. Me teimme sopimuksen.
Tämä on viimeinen kutsu lennolle CA432 Teneriffalle.
Siirtykää välittömästi portille C38.
Kaikki sujuu kyllä. - Tule nyt.
Mahtavalle lomalle. - Elämälle.
Hyvää iltapäivää. Olen Angelo ja olen teidän tarjoilijanne.
Joskus. Joskus olen heidän tarjoilijansa.
Kunhan vitsailin. Vaikka se on totta. - Hei, Angelo.
Olette Englannista. - Niin, puhuit meille englantia.
Niin puhuin. Onko miehenne aina yhtä nokkela?
Hän ei ole Maureenin mies. - Te kaikki olette rakastajia.
Mitä? Ei. - Niin olemme.
Minä tuon vaseliinia, ja Maureen tuo aina dildon.
Kuulin kerran vitsin vaseliinista, mutta en muista sitä.
Sinun pitää juoda, kunnes muistat.
Olemme tyytyväisiä. - Niin minäkin.
Aurinko polttaa, ja meri kimmeltää niin sinisenä.
Olet kai sinä meren ennen nähnyt? - Olen nähnyt.
Mennäänkö uimaan? - Ei.
Tietysti! - Meillä ei ole uimapukuja.
Kyllä alusvaatteet käyvät. - Ei!
Hei. - Hei.
Maureen soitti. Hän ällistyi siitä, että hänellä on oma kylpyhuone.
Hänestä tämä on ylellisyyden huippu. - Onhan tämä aika siisti.
Tämä on halvin hotelli, jossa olen ollut 20 vuoteen.
Eihän tunnu oudolta, että matkustamme yhdessä?
Ei, se tuntuu hyvältä.
Luulin, että osaan hoidella lehdistön. Mutta sitten...
Jess romahti. - Ei, vaan tajusin, että olen ollut väärässä.
Luulin, että kaikki pitäisivät siitä.
Tienaisimme rahaa, ja tarina olisi omalaatuinen ja vetoava.
Neljä ihmistä selviää itsemurhasta, ja toivo viriää ja pälä pälä.
Lehdistö rakastaa sellaisia hyvän mielen tarinoita.
Aliarvoin sen, miten paljon minua inhotaan.
Ei tässä ole kysymys vain sinusta.
Tiedätkös, että kadehdin sinua.
Sinua ja syöpääsi. Se on niin selkeä juttu.
Olet tehnyt minuun vaikutuksen. Et anna sen masentaa itseäsi.
Sille kannattaa ottaa. Ole hyvä.
Tämä kasvattaa rintakarvoja.
Sinun terveydeksesi.
Tiedätkö, miltä minusta tuntuu, kun herään aamulla?
Olen nöyryytetty.
Tiedätkö, miltä minusta tuntuu lounasaikaan? Nöyryytetyltä.
Elämäni on jatkuva nöyryytysten tulva.
En ole surullinen enkä vihainen. Tunnen vain olevani nöyryytetty.
Otetaan nöyryytykselle.
No niin. Jumala antaa teille kolme toivomusta.
Ei Jumala ole mikään lottokone. Hän ei jakele toivomuksia.
Kolme toivomusta. - Tämä on helppoa.
Miljardeja ja oma palkkatappaja.
Ja oikeudenmääräys, jonka nojalla saan tehdä, mitä haluan.
Oikeastiko?
Haluaisin vähän enemmän apua.
Ja vähän enemmän omaa elämää. - Mitä se tarkoittaa?
Sellaista kuin muillakin on. - Mitä muilla ihmisillä on?
Toivon, että poikani paranisi. Tämän takia en toivo mitään.
Haluaisin olla taas kuuluisa, oikealla tavalla kuuluisa.
On hienoa olla kuuluisa. Se ei ole vaikeaa, vaikka niin luullaan.
Kuuluisa saa ravintolan parhaat paikat, ja lentokoneessa muut hymyilevät.
Se on hienoa. Oma maine tuntuu oikeuttavan kaikkeen.
Silloin ei koskaan ole nöyryytetty olo.
Aina se tosielämän voittaa.
Oletpa sinä syvällinen. - Enkä ole. Olen vain rehellinen.
Martin, tuo on... - Ihminen ei ole mitään, jos häntä ei huomata.
Valitsetko maineen vai lapsesi?
Et ole tosissasi. - Enkö?
Tämä on huono leikki.
Mitähän kolmea asiaa J.J. Toivoisi?
Ensiksi haluaisit tietenkin parantaa syöpäsi.
Menen vessaan. - Sitten varmaan lahjoittaisit rahaa syöpätutkimukseen.
Muutkin saavat tuntea tuskaa. Tiedätkö sen, Jess?
Mis amigos inglesesl Miten teillä menee?
Anna olla. - Vallan mainiosti, Angelo.
Hienoa. Jatkakaa juomista.
Istut minun paikallani. - Mitä?
Menisin muualle istumaan, mutta istut saalini päällä.
Voi hitto, anteeksi. Tässä.
Luulen tuntevani sinut jostain.
Lehdissä on viime aikoina ollut yksi juttu.
Ei se se ole.
Oletko jossain bändissä? - Mitä?
Olitte Alt-J:n lämppäreinä Manchester Towersissa.
Kaksi vuotta sitten. Se oli eka Britannian-kiertueemme.
Olet se laulaja. Laulujenne sanat olivat mahtavia.
Niinkö? Minä kirjoitin ne.
Suurin osa on teinipaskaa.
Teetkö vielä tosissasi bändihommia?
Tein, mutta nyt en niinkään. - Mikä sinun nimesi on?
J.J. - Mistä se on lyhenne?
John Julius.
Hei, John Julius. Olen Kathy. - Hei, Kathy.
Tämä on loistavaa!
Tämä on aivan ihanaa.
Kuka tuo on? - Tuo on setäni.
Taidan tuntea hänet. - Hän on vähän kuuluisa.
Epäonnistunut muusikko ja vähän kuuluisa setä. Kylläpä minua onnisti.
Nähdään.
Tule tanssimaan. - Katselen mielelläni.
Oletko täällä yksin?
Muut täyttävät tilan ja ajattelevat vain itseään.
Olet täällä sukulaisten kanssa. - Niin, sukulaisten.
Ja tavallaan kaverien.
Mutta et pidä heistä. Pakenit heitä baarista.
Ei se niin ole. Kaikki vain käy aika rankaksi.
Etkö pidä rankkuudesta? - En tai kyllä.
En voi oikein sanoa mitään, koska olen itse rankka.
Hyvä. Jos etsit tyttöä, jolla ei ole neurooseja, sinua ei onnistanut.
Näinkö on? - Sytytin kerran tukkani tuleen.
Halusin nähdä, mitä tapahtuu. Olin 10-vuotias enkä siitä kaunistunut.
Minä hyppäsin lapsena kotini katolta nähdäkseni, sattuuko minua.
Jalkani murtui, ja se oli aika mukavaa.
Mitä tästä sanot? Kaiversin eksäni nimikirjaimet sisäreiteeni -
koska halusin kertoa, ettei kukaan muu näe sitä.
Pane paremmaksi. - Helppo juttu.
Kerroin yksille tyypeille, että minulla on syöpä -
jotta ei tarvinnut kertoa oikeaa syytä siihen, että yritin itsemurhaa.
Tuo on rankkaa. Mikä oikea syy oli?
En tiedä. Tiedän, että suostuin sopimukseen.
Minun piti valehdella, jotta pääsin... - Mihin sopimukseen?
Joukko epätoivoisia ihmisiä oli epätoivoisia yhdessä.
Se sai meidät tuntemaan olomme vähän vähemmän epätoivoiseksi.
Sinä voitit psykopaattileikin. - Hyvä.
Olenkin aina halunnut voittaa sen.
En ole tehnyt tätä pitkään aikaan.
Nyt sanon jotain.
On pahempi, jos puhun vasta sitten, kun olet pissannut.
Miten sinä pääsit... - Luottokortin ja syljen avulla.
Hotelli ei ole niin turvallinen kuin pitäisi. - Miten kauan olet ollut siinä?
Halusin vain pyytää anteeksi sitä eilistä.
En tiedä, miksi sanoin niin.
Yritin varmaan päästä sänkyyn kanssasi.
Tuo tyttö on tosi nätti, joten hyvin hoidettu.
Sinun ei tarvitse sanoa mitään. Tuo oli kohteliaisuus.
Lähden ihan vaivihkaa.
Kuule, Jess. - Olisi parempi, jos et sanoisi mitään.
Tiedäthän, että hän on toimittaja? - Mitä?
Katso hänen laukkuunsa. Hän tarkisti nauhurinsa baarissa.
Voi luoja. - Mutta hän nussi sinua.
Hän on sentään perusteellinen.
Mihin sopimukseen? - Joukko epätoivoisia ihmisiä oli epätoivoisia yhdessä.
Se sai meidät tuntemaan olomme vähän vähemmän epätoivoiseksi.
Minusta tuo on söpöä. - Minusta tuo on epähygieenistä.
Osa sinusta ajattelee niin ja toinen osa, että se on söpöä.
Mitä sinä odotat? - Että tämä munakokkeli loppuu.
Sitten tuodaan uutta. - Munakokkeli ei ole koskaan tuoretta.
Olen ollut monessa sairaalassa ja tunnen laitoskeittiöitä.
Keitä nämä ihmiset ovat, ja miksi he syövät niin paljon?
He nauttivat olostaan, siinä kaikki.
Martin. Kiitos, kun järjestit tämän loman.
Se on tehnyt minulle hyvää. - Et tajua, miten surkeita olemme.
Tule. Tarvitset aamupalaa. - Hyvä ajatus.
Luumut ovat hyviä. - En pidä luumuista.
Hei. - Huomenta, J.J.
Puhuin eilen typeryyksiä. Alkoholi ei ole koskaan ollut ystäväni.
Minun pitää kertoa pari juttua, joista ette ilahdu.
Palaatko Amerikkaan? - Aloitan suurimmasta.
Minulla ei ole aivosyöpää. Minulla ei ole CCR:ää.
Sinut on parannettu! - Minulla ei ikinä ollutkaan syöpää.
Keksin koko jutun. CCR:ää ei ole olemassakaan.
Se on Creedence Clearwater Revival, joka on lempibändejäni.
En olisi sanonut mitään. - Se olikin vähän outoa.
Miksi sitten olit katolla?
Se on yksityisasia. - Hänellä oli varmasti syynsä.
Oliko? Oliko sinulla? - Oli.
Minun pitää lykätä tätä keskustelua.
Meillä oli sopimus. Luotin sinuun. Pidin sinusta!
Puhutaan joskus toiste. - Milloin muka?
Hei. Mihin sinä katosit? - Hiljenemme, kun tyttöystäväsi tulee.
Hän ei ole tyttöystäväni. Hän on toimittaja.
En tiennyt... - Sinä se et tiedä paljoakaan.
Hän ei tiennyt. Meistä on ennenkin kirjoitettu ikävästi.
Ymmärrän, että olet vihainen, mutta minulla on aika nöyryytetty olo.
Et ymmärrä nöyryytyksestä mitään! - Olet turhan dramaattinen.
Senkin loinen! Olet valheellinen huijari!
John... - Kuka helvetti John on?
Minä olen John enkä ole huijari. - Lopettakaa! Muistakaa sopimuksemme.
Paskat sopimuksesta! - En ole huijari!
Huomenta, päivänsäde. Hei, kulta.
Hei, unikeko. Miten voit?
Hyvää huomenta. Näin sitä mennään.
Kun Matty ei ollut mukana, tuntui kuin minulta olisi puuttunut jalka.
Se tuntui oudolta, kevyeltä.
Jalan puuttuminen ei varmaan ole yhtään sellaista.
Useimmat jalkansa menettäneet eivät varmaan tunne painottomuutta.
Onko se hyvä asento? Näin se käy.
Ikävöin häntä eniten laskeutumisen aikana, kun kone tärisi.
Luulin kuolevani enkä ollut jättänyt hyvästejä.
J.J:n tyttöystävän jutun takia tarinamme ei kuollut.
Martin käski olla tylsä, niin meidät jätetään lopulta rauhaan.
Tein sitten niin. Se ei ollut vaikeaa.
Heti laskeuduttuamme hajaannuimme eri suuntiin -
aivan kuin olisimme olleet allergisia toisillemme.
Sopimus oli rikottu, ja sen myötä särkyi ystävyyskin.
Näin heitä aina silloin tällöin.
Näin Jessin paikoissa, joissa hänen ei pitäisi olla.
Yritin kyllä löytää J.J:n. Halusin nähdä, että hän on kunnossa.
Ei voi olla totta. Viimeisen kerran. Hitaammin!
Martinia en nähnyt koskaan.
Jatkoin omaa elämääni ja toivoin, että he jatkoivat omaansa.
Matty pärjäsi todella hienosti. Kokeilimme refleksejä.
On mukavaa, että hänestä huolehditaan kunnolla.
Hän reagoi seuraan myönteisesti. - Se oli vaihtelua minun höpinääni.
Häntä ei ollut saada pois altaasta. - Hän on aina pitänyt vedestä.
Hän voisi käydä täällä viikoittain, jos haluat.
Hänestä se olisi varmasti hienoa. - Panen hänet listaan.
Olet saanut vähän väriä. - Niinkö?
Lehtien kuvista päätellen -
olitte valinneet oikein mukavan paikan.
Niin. No niin.
Tule mukaan potilaiden ja henkilökunnan visajoukkueeseen!
Matty. Matty.
Matty!
Ei. Ei!
Matty!
Hei, Maureen.
Sinäkin tulit. - Telkkarista ei tullut mitään.
Tämä on isäni. Hän toi minut. Hän sanoo varmaan jotain liikuttavaa.
Otan osaa poikasi vuoksi. - Tuo ei ollut ihan paras yritys.
Olen kiitollinen siitä, että tulitte. - Tietysti tulimme.
Tämä ei ole teetä. - Se on kaakaota.
Pyysin teetä. - Tarjosin nämä enkä pidä teen hajusta.
Miten tarjoat pubissa? - Pink Ginejä. Kukaan ei enää ikinä halua mitään.
Eikö olekin nokkelaa? Eikö J.J. Ole vieläkään tullut?
En saanut häntä kiinni. Hän ei kai ole katsonut viestejään.
Tai sitten hän ei välitä. - En käsitä, miten olet pysynyt hengissä.
Korvatulppien avulla. - Saat kohta mennä autoon istumaan.
Korvatulpat ja Pink Ginejä. - En ollut katolla hänen takiaan.
Siis Mattyn.
Hän ei ollut... - Eikö?
Olin katolla monestakin syystä.
Kysyit minulta kerran, miksi.
Sanoin, että minulla oli avuton olo.
En ollut laatinut listaa elämän puolesta ja listaa...
Se oli tunne eikä ajatus.
Yksikään niistä syistä...
...ei ollut se, että en rakasta poikaani. Ei yksikään.
Me tiedämme sen.
Voi ei. Ei, ei!
Hän on kunnossa. Maureen, hän on kunnossa.
Mitä? - Tarkkailemme häntä vielä.
Tila ei enää ole kriittinen. Hän toipuu kyllä.
Toipuuko hän? - Toipuu.
Letkut näyttävät pahemmilta kuin ovat. Poistamme niitä illalla.
Ja loput toivottavasti huomenna. - Minun olisi pitänyt ennakoida tämä.
Jos hän olisi saanut kunnon hoitoa... - Sinä pelastit hänet.
Hän sai sydäninfarktin.
Hän sai eräänlaisen sydänkohtauksen. Oireet olivat lähes näkymättömiä.
En huomannut mitään. Tarkkailin häntä enkä huomannut.
Mutta sinä huomasit. Pelastit hänen henkensä.
Matty on onnekas, kun hänellä on sinut.
Mietin vain yhtä asiaa. Kun hän...
Jos hän kuolee, minä kuolen. - Mutta hän selvisi.
Ehkä hän ajattelee sinusta samoin kuin sinä hänestä.
Oletko miettinyt sitä?
Tänään on ystävänpäivä. Tänään on ystävänpäivä. - Hyvä.
Aamu-TV on tuhonnut aivosi. Herää nyt.
J.J. Ja sopimus. - Hae Maureen. Etsin J.J:n.
Hyvä on. Hemmetti soikoon.
Oletko nähnyt J.J:tä? - Hän on poissa.
Poissako? - Se mulkku lähti yli viikko sitten varoittamatta.
Se mulkku, josta puhut, Paolo, sattuu olemaan tyttäreni ystävä.
Sinun on syytä muistaa se.
Onhan nimesi Paolo?
Ikkunassa lukee "Paolon paikka". Kuulostat italialaiselta.
Näytät italialaiselta ja...
Sinulla on hienot tatuoinnit. - Ala tulla.
Haloo. - Hei, etsin J.J:tä.
Ketä? - John Juliusta.
Voi, J.J.
ENKELI HYLKÄSI KATON JÄLLEEN YKSI KUOLONUHRI
Toivoin, että et ole täällä.
Kolme on tappanut itsensä täällä uudenvuoden ja tämän päivän välillä.
Sue Chomlin, maanis-depressiivinen kotirouva.
David Frommet, kaiken menettänyt pankkiiri.
Ja Ben Peterson, joka oli vasta 15.
Ajattelitko tehdä heille seuraa?
Pysyin sopimuksessa. Tämä ei enää ole sinun murheesi.
Se on totta. Mutta miksi, J.J?
Miksi olet täällä? - Juttu on näin.
En valehdellut sinulle. En tiedä.
Et tiedä, vai?
Minun syyni on parempi kuin teidän.
En tajunnut, että tämä on kilpailu.
Jessin täytyy saada tuntea olevansa tärkeä.
Maureenin pitää saada tuntea, että häntä rakastetaan.
Ja sinun pitää vain hankkia aivot.
Selvä on sitten. - Voisit ratkaista ongelmasi.
Minä en voi ratkaista ongelmiani. Pysy siellä.
Älä tule pitemmälle. Kolme askelta, ja olen poissa.
Voi luoja. Kuulkaa nyt. Olen vain väsynyt -
pelkäämään koko ajan tietämättä syytä siihen.
En enää jaksa yrittää muuttua, kun en tiedä, miten.
Lähdin viimeisimmästä paskabändistä ja muutin maasta.
Muutunpa miten paljon tahansa, olen aina oma itseni.
Olet miettinyt homman valmiiksi. Se on loogista.
Haluat kuolla, koska et halua elää. Niin yksinkertaista se on.
Minäkin ajattelin ennen niin. - J.J!
Sitten heitä oli neljä. - Ettekö tajua? Me selvisimme.
Selvisimme ystävänpäivään, eikä yhtään mikään ole muuttunut.
Kaikki on muuttunut. - Kaikki.
Ensinnäkin seisomme ihan eri paikoissa.
Meistä kukaan ei enää halunnut tulla tänne. - Hän on oikeassa.
Täällä on paskamaista. - Minä toivon...
Uskon, että merkitsemme yhä sinulle jotain.
Miksi muuten olisit valinnut ystävänpäivän?
Voit luulla haluavasi kuolla, mutta tiesit, että etsimme sinut.
Emme tulleet, koska haluamme kuolla. Tulimme sinun takiasi.
Topper Housen nelikko. Kuulumme yhteen. Olemme tiimi.
Olemme maailman huonoin tiimi. Kukaan ei kelpaisi edes vaihtopenkille.
Mutta olemme silti tiimi.
Tiedän, että se ei ole kovin paljoa.
Mutta ehkä se on alku.
Täältä ei edes näy maahan.
320 PÄIVÄÄ MYÖHEMMIN UUDENVUODENAATTO
Haloo.
Haloo, kuuleeko kukaan?
Kuulemme ja näemme sinut. - Bonsoir, Martin!
Mitä nappia minä painan?
Hei. - Maureen, onko sinulla kimalletta naamassa?
Ei, ei. On.
Matty pitää kimalteesta. Meillä on pienet uudenvuodenjuhlat.
Maureen, senkin hurjimus. - Jess, yritä olla hiljempaa.
Tohtori Stephens, Robert, keksi sen. Hänestä on ollut valtavasti apua.
Liityin hänen visajoukkueeseensa, mistä syntyi äläkkä.
Minun piti mennä toiseen joukkueeseen. Se on aika mutkikasta.
Kuulostaa mutkikkaalta.
Isäsi sai ylennyksen, Jess. - Kertokaa nyt joku parempia uutisia.
Martin, polkaise sinä bileet käyntiin -
ja kerro viimeisimmästä valloituksestasi.
Menen nukkumaan kymmeneen mennessä yksin ja uupuneena.
Lapset kuulemma herättävät aikaisin. En tiennytkään.
Tämähän on kuin Pieni talo preerialla, saatana!
Minulla on ollut ikävä teitä kaikkia.
Minulla on kerrottavaa. Terapeuttini...
Siinä on sentään uutisia. J.J. On nyt virallisesti hullu.
Sinäkin käyt terapeutilla. - Kaikki parhaat tyypit ovat hulluja.
Terapeuttini kertoi tositarinan yhdestä miehestä -
joka jäi henkiin hypättyään Golden Gate -sillalta.
Tuo on tarina eikä uutinen. - Sillä hetkellä, kun hän hyppäsi...
...hän tajusi, että hän voi korjata kaiken muun paitsi hyppäämisen.
Miettikää, mitä tuskaa ne viisi sekuntia ovat olleet.
Minusta tuntui, että putosin, vaikka en pudonnut.
Teidän ansiostanne koin ne viisi sekuntia katolla -
enkä ilmassa.
Viisi sekuntia.
Annoimme toisillemme viisi sekuntia. Tuo on mukava ajatus.
Sitten viisi sekuntia muuttui vuodeksi.
Elinkautiseksi! Teidän takianne haluan tappaa itseni.
Tuletko sinä? - Juttelen ystävieni kanssa.
Kohta on keskiyö, ja tanssimme lambadaa. Ala tulla.
Maureen, minne sinä menet? - Hyvää uutta vuotta!
Mitä äsken tapahtui? Saiko Maureen meidät vaikuttamaan tylsiltä?
Syytit häntä siitä, että hänellä on liikaa kissoja.
Nyt on aika lopettaa. - Hyvää uutta vuotta, Jess.
Hyvää uutta vuotta, Martin.
Hyvää uutta vuotta, Jess. - Hyvää uutta vuotta, John Julius.
Voisimme mennä joihinkin juhliin -
jos sinua huolettaa, että Maureen päihittää sinut.
Siinäpä se. En halua mihinkään juhliin.
Olet varmaan särkenyt minut.
Älä hymyile.
Tapan sinut, jos hymyilet.
Tulehan sänkyyn, unikeko.
Noin, kiltti tyttö.
Näin se käy.
Onko nyt jo keskiyö? - On.
On kyllä. Jaksoit valvoa.
Uusi vuosi on taas koittanut. Mennäänpäs.
Suomennos: Katja Juutistenaho www.undertext.com